alibayram/wikipedia-40-langs huggingface dataset:
Buffalo Bill

Buffalo Bill (født 26. februar 1846, død 10. januar 1917) er kælenavnet på den amerikansk bisonjæger og mesterskytte William Frederick Cody. Han var selv i levende live en legende fra "det vilde vesten".

Han fik buffalo som kælenavn, da han fik til opgave at sørge for madforsyningen til de arbejdere, der byggede jernbaner gennem Midtvesten. Valget faldt på kød fra den amerikanske bison (engelsk: buffalo). Her beviste Cody sine evner som mesterskytte. På amerikansk bliver William til Bill i det daglige, deraf kombinationen Buffalo Bill.

Cody arbejdede som jæger, kurér (Pony Express), kusk på vogntog og diligencer – og nåede også at deltage i den amerikanske borgerkrig i 1860.

I perioden 1868 til 1872 var han ansat af den amerikanske hær som spejder, men forblev civilist. Dog ses han ofte refereret til som oberst (colonel) Cody. I 1872 blev han tildelt æresmedaljen (Medal of Honor) for udvist mod under indianerkrigene.

Buffalo Bill blev verdenskendt på grund af sit stort opsatte Buffalo Bill's Wild West Show. Fra 1883 rejste han rundt i USA og Europa med sit show. Berømtheder som Sitting Bull og Annie Oakley var en del af forestilling, som også blev vist i Europa i 1889.

Han optrådte med sit show på verdensudstillingen i Chicago i 1893, hvor det indbragte ham en million $. For pengene grundlagde han den lille by Cody i Wyoming i 1896, der er opkaldt efter ham. Her findes endnu et Hotel Irma, som han opkaldte efter sin datter. Han brugte en formue på den langt yngre Katherine Clemmons' skuespillerkarriere. Da hans kone ankom Chicago uanmeldt og opdagede, at han og frk Clemmons delte hotelværelse, gik hun amok og raserede værelset og på et tidspunkt anklagede han hende for at prøve at forgifte ham. For pengene byggede han også en fornøjelsespark og en kirkegård i North Platte i Nebraska, og betalte gælden for fem kirker i North Platte. I 1907 tvang de dårlige tider den ældre mand til at lade sig hyre til cirkusforestillinger. Han døde i sin søster May Deckers hjem i Denver, og efterlod sig ikke engang nok til at betale for sin begravelse. Flere end 20.000 var mødt frem til hans åbne kiste, inden han blev sænket i jorden.

Buffalo Bill blev begravet i Lookout Mountain i Colorado med udsigt over de store sletter.

Han optræder også som helt i mange eventyrlige romaner og film. Han var forstående over for indianerne og har bl.a. sagt: "Alle indianeropstande jeg nogensinde har kendt til, skyldtes regeringens brudte løfter og brudte aftaler."

Referencer

Se også 
 Buffalo Bill (film fra 1894)

Eksterne henvisninger/kilder 
 Buffalo Bill Grave and Museum (på engelsk)
 Historical Center of Cody (på engelsk)

Personer fra USA
Amerikanere i 1800-tallet
Amerikanere i 1900-tallet
Buffer

Buffer eller Puffer

En buffer afbøder noget. Ordet bruges i mange sammenhænge:
 Buffer (materiel) - Jernbanevogns stødfanger.
 Buffer (kemi) - En blanding af en syre og dens korresponderende base, som modstår pH-ændringer.
 Buffer (hukommelse)
 Bufferzone - et område der skal fungere som stødpude.
Buket

Buket har flere betydninger:

Blomsterbuket – samling af blomster i et bundt
Brudebuket – brudens blomsterbuket
Bårebuket – blomsterdekoration anvendt ved begravelse eller bisættelse

Se også
 Buket (duft) el. Bouquet – i vinsmagning eller ønologi omtales dufte og lugte som buket/bouquet.
Bungalow

En bungalow er en bygningstype, der oprindeligt stammer fra Bengalen, men som har bredt sig til det meste af Jorden. Udformningen er dog forskellig fra region til region. I USA er bungalow mere en stilart og kan betegne større bygninger end i Danmark. Navnet bungalow stammer fra engelsk og betyder oprindelig bengalsk.

Den danske version af bungalowen blev udviklet i 1930'erne, inspireret af den nordiske funkis-stil, som en mindre bolig med fladt eller let skrånende tag. Taget har to karakteristiske elementer – grundplanen kvadratisk og det lave pyramidetag eller helt flade tag. Den kvadratiske grundform giver huset karakter af en terning. Huset tilføjes gerne hjørnevinduer, terrasser og udvendige trapper, typiske elementer fra funktionalismen.

Se også 
 Bygningskultur
 Hus
 Tag
 Tagformer
 Villa

Kilder 
 Funkis/bungalow 1930-1950 
 Bygningskultur Danmark

Referencer 

Hustyper
Bygninger, konstruktioner og anlæg
Bunker (flertydig)

Bunker kan henvise til følgende artikler:
 Bunker – et bombesikkert rum.
 Bunker (skib) – et skibs brændstofbeholdning/ kulrummet i dampskib.
 Bunker (golf) – sandgraven på en golfbane.
Burushaski

Burushaski er et lille sprog, som ikke er beslægtet med andre sprog. Det tales kun af cirka 40.000 mennesker i det nordvestlige Pakistan (Kashmir). Burushaski har intet skriftsprog.

Kilder/henvisninger 

Isolerede sprog
Bureaukrati

Bureaukrati har to beslægtede, men distinkte betydninger:
 Organisationsstruktur karakteriseret ved regulariserede procedurer, arbejdsdeling, hierarki og upersonlige forhold. Begrebet kan betegne både offentlige og ikke-offentlige organisationer.
 Et negativt ladet udtryk om et system med ressourcespild og manglende demokrati.

Max Webers beskrivelse af bureaukrater og bureaukrati hører i den første kategori. Der lægges blandt andet vægt på, at systemet skal følge de gældende regler. Bureaukraten skal altså loyalt overholde reglerne, selvom reglerne måske ikke er perfekte.

Peter-princippet er et eksempel på tankegange nærmere beslægtet med den anden kategori. Princippet siger, at ansatte i en hierarkisk organisation vil blive forfremmet til deres højeste kompetenceniveau, hvorefter de bliver forfremmet til et niveau, hvor de er inkompetente – og på dette niveau bliver de. Dette hænger sammen med et system, hvor man bliver forfremmet efter fortjeneste. Så længe en person er kompetent til sit nuværende job, så vil personen blive forfremmet til en højere stilling. Den eneste måde, kæden kan afbrydes er, hvis der ikke er flere højere stillinger, eller personen ikke længere kan klare sig godt.

Bureaukrat 
Bureaukrat har to beslægtede betydninger:
 Embedsmand, typisk inden for offentlige institutioner (bureaukratiet)
 En særlig pedantisk embedsmand, skrankepave, papirnusser

Mens den almene anvendelse af ordet ligger tættest på den anden betydning, anvendes den første betydning oftest i samfundsvidenskaberne.

Max Webers definition af en idealtypisk bureaukrat fortæller, at han/hun skal:
 være udpeget på baggrund af kvalifikationer (frem for eksempelvis politisk ståsted) – typisk af sine overordnede
 udøve sit erhverv på baggrund af ikke-personlige regler
 aflønnes med fast gage og gode pensionsmuligheder
 oprykkes i grader efter anciennitet.

Dette er ikke ensbetydende med, at en bureaukrat ikke skal udøve skøn. Disse skøn skal blot være underlagt regler, der er givet af en overordnet myndighed, f.eks. de politisk valgte ledere.

Eksempel 
Udtrykket anvendes blandt andet i en anmeldelse ved Carl Nærup i Illustreret norsk Litteraturhistorie (1905) af Thomas P. Krag: "Gunvor Kjeld" fra 1904, hvor der i personskildringen anvendes følgende passage:

"Blandt de mange ypperlig tegnede Bipersoner maa fremhæves de to Gentlemen af Strebertypen: Michael Holm og Einar Henning. Men først og fremst Byfoged Henning, en rigtig modbydelig Bureaukrat, halvgal af Respekt for sit ophøiede Embede og dum og raa af Slegtshovmod. Hans Hustru danner et smukt Sidestykke til denne forhærdede og fortørkede Jeronimus. Hun er en Variant af „Må"-Typen, men blottet for alle dennes umiddelbart rørende og respektable Egenskaber. Fru Henning er bare tarvelig, forkommen, demoraliseret, — uhyggelig sand."

Eksterne henvisninger

Referencer 

Styreformer
Embedspersoner
Max Weber
Buridans æsel

Buridans æsel er navnet på et et filosofisk paradoks, der egentlig stammer fra Aristoteles, men som blev genoptaget af middelalderens logikere. 

Paradokset har navn efter Jean Buridan, fransk filosof og skolastiker (ca. 1295-1356), men det blev i dets specifikke form netop opfundet som en kritik af Buridans etiske system, hvor man altid skulle handle rationelt.

Paradokset 
Et æsel står lige langt fra to bunker foder af samme størrelse og kvalitet. Hvis man antager, at æselet opfører sig fuldstændigt rationelt, har det ingen grund til at foretrække den ene bunke frem for den anden. Det kan derfor ikke nå til en beslutning om, hvilken stak det skal æde først og vil derfor blive stående på stedet – og sulte.

Se også 
 Overspringshandling

Paradokser
Tankeeksperimenter
Æsler
Bursa fabricii

Bursa fabricii er en kirtel i ikke kønsmodne fugles kloak (nær gatåbningen), og er en del af fuglens immunforsvar.

Fugle
Højkommissær

Højkommissær er den sædvanlige gengivelse af eng. High Commissioner.

Landene i det britiske statssamfund (Commonwealth) har diplomatiske repræsentanter hos hinanden; disse betegnes dog ikke "ambassadører" eller "gesandter", men højkommissærer.

Titler
Buste

Buste eller byste har flere betydninger:

 Buste (skulptur) – en buste er en skulptur der forestiller et menneskehoved og noget af overkroppen
 Bryst – kaldes også barm (bryst), buste

Ordet kommer af latin bustum, der betyder "ligbrændingssted" eller "ligbål",  og viste i antikken til et brystbillede af den afdøde på gravmonumentet. 

Se også
 Brystholder – BH, busteholder

Henvisninger
Bæreevne

Bæreevnen for en økologisk art er det antal individer af en given art (dvs. størrelsen af populationen), der naturligt kan leve i et område. Bæreevnen for en art varierer i relation til tid og sted.

Inden for dybdeøkologien er det netop overvejelser over biosfærens bæreevne for arten menneske (Homo sapiens), som har ført til opstilling af de meget strenge krav til en bæredygtig udvikling til gavn for fremtidige mennesker.

Kilder 
 

Økologi
Børsen

Børsen er en bygning på Slotsholmen i København. Den blev opført i 1620'erne som handelsbygning af Christian IV og fungerede helt op i 1800-tallet som varebørs. Frem til 1974 rummede bygningen Københavns Fondsbørs. Børsen regnes for et af de fineste eksempler på nederlandsk renæssance i Danmark. I dag er bygningen ejet af Dansk Erhverv, og fungerer derfor som kontorbygning og hovedkvarter for en af landets største erhvervs- og arbejdsgiverorganisationer.

Historie 
Byggeriet startede omkring 1619 og blev færdiggjort i 1623. Den østlige gavl var dog først færdig i 1640.

I starten blev stueetagen og første sal brugt som markedsplads med handelsboder. I 1855 blev bygningen købt af Grosserer-Societetet.
Arkitekten Harald Conrad Stilling omdannede bygningens indre.
I 1918 angreb anarkistiske arbejdsløse Børsen i det som er blevet kaldt Stormen på Børsen.
Frem til 1974 rummede bygningen Københavns Fondsbørs. Bygningen ejes i dag af Dansk Erhverv.

Arkitektur 

Børsen blev opført af arkitekterne Lorenz van Steenwinckel og Hans van Steenwinckel den yngre. Børsen er blandt turister mest kendt for sit snoede tårnspir. "Dragespiret", som det hedder, er fra 1625 og er udformet som fire dragehaler, der snor sig om hinanden. Spiret har tre kroner på toppen, der symboliserede storriget Danmark, Norge og Sverige.  I 1775 blev et nyt spir opført nogenlunde som det gamle, fordi der var fare for, at  det skulle styrte sammen. Selve spiret skulle efter sigende vogte huset mod fjendeslag og ildsvåde. I dag må man sige, at der er en vis sandhed i det. Børsen har flere gange overlevet brande, der har været i nærheden. Christiansborg har brændt flere gange, nabobygningen Privatbanken har været i brand, og det samme har Proviantgården i Slotsholmsgade i 1992.  Børsen er omkring 128 meter lang og 21 meter bred. Bygningens nuværende udseende er fra 1883. Der har været nogle små ændringer til tider.

Kunst i  Børsen 

I Børsen findes adskillige kunstværker, et stort antal portrætter, både portrætter af enkel personer og gruppeportrætter, dertil Lorenz Frølichs fire kartoner i kultegning af fire dyder: arbejde, retfærdighed, mod og kærlighed. Men først og fremmest P.S. Krøyers store gruppeportræt Fra Københavns Børs og desuden en ny udgave af børsbilledet af Thomas Kluge med de 13 komitemedlemmer fra Handelskammeret. Derudover findes C.F. Høyers maleri Christian IV giver Tyge Brahe en guldkæde fra 1810, et Marinebillede af Anton Melbye fra 1863, Søstykker af Christian Mølsted fra 1890 og Badende ved stranden af William Scharff fra 1939.

Eksterne henvisninger 
 Børsens hjemmeside

Kilder
Uddrag af G. F. Lassen, Bidrag til Börsens Historie i de förste halvhundrede Aar (1858): Online udgave .

Noter 

Indre By (København)
Københavnske seværdigheder
Byer og bygninger opført af Christian 4.
Børser
Slotsholmen
Fredede bygninger, konstruktioner og anlæg i Københavns Kommune
Renæssancens arkitektur
Cafeteria

Et cafeteria er en restaurant, café eller kantine med selvbetjening. Et cafeteria er karakteriseret ved et begrænset udbud af mad- og drikkevarer samt høj grad af standardisering.

Ordet kommer fra spansk-amerikansk cafetería el. cafétería, som egentlig betyder kaffehus. De første cafeterier i deres nuværende form startede i Los Angeles i slutningen af 1800-tallet, hvor de var en videreudvikling af bl.a. de serveringstraditioner, der var fulgt med immigranter fra Mexico.

Cafeterier blev udbredt i Danmark fra 1950'erne, hvor konceptet vandt indpas såvel som offentlige spisesteder samt som medarbejderkantiner i større og mellemstore virksomheder, undervisningssteder og institutioner.

Eksterne links
Calvados

Calvados er æblebrændevin fra distriktet Calvados i Normandiet, Frankrig.

Ordet er af spansk oprindelse.

Produktet fremstilles ved at destillere egnens traditionelle, gærede æblesaft (cider). Destillatet behandles på samme måde som cognac.

Der fremstilles også glimrende cider og destilleret cider i Bretagne. Der hedder produktet Gwechall, som er bretonsk for "ældgammel".

Æblebrændevin fra andre steder i Frankrig må kaldes Eau-de-vie de Pomme. Ikke franske produkter er Apple Brandy, Applejack eller Aquardiente di Sidre.

Eksterne henvisninger 

 Apples, Cider and Calvados in Pays d'Auge, Normandy multilingual

Spirituosa
Cider
Camarguedeltaet

Camarguedeltaet ligger syd for byen Arles i Sydfrankrig mellem de to arme af Rhônefloden, Grand Rhône og Petit Rhône , der udmunder i Middelhavet. Området er dels sump, dels marskland og er med sine ca. 490 km² Vesteuropas største floddelta. Området er et beskyttet naturområde med over 500 fuglearter. Mest kendt er de store flokke flamingoer. Et areal på 1.930 km² blev i 2004 udpeget til biosfærereservat under UNESCOs Menneske og biosfære-programmet.

I Camargue lever også de halvvilde hvide Camargueheste og det sorte kvæg. Områdets cowboys, gardians, opdrætter kamptyre, der eksporteres til Spanien.

De to største byer i området ud over Arles er Saintes-Maries-de-la-Mer, der ligger ca. 45 km SV for Arles og Aigues-Mortes, der ligger i Camargue-deltaets vestlige hjørne.

Se også 
 Floddelta
 Provence

Kilder og henvisninger

Deltaer
Rhône
Biosfærereservater i Frankrig
Cambridge

Cambridge er en by i England med 123.867 indbyggere (2011). Cambridge ligger ca. 80 km nord for London.

Universiteter 
Byen er mest kendt for Cambridge Universitet, som er grundlagt i 1209. Det er et at de førende universiteter i verden indenfor forskellige kategorier.

City uden domkirke 
Cambridge fik status som city i 1951. Dette skete som en anerkendelse af byens store betydning gennem tiderne. 

De fleste cities har en domkirke. Det har Cambridge ikke. Den nærmeste domkirke ligger i Ely omkring 23 km fra Cambridge.

Eksterne henvisninger 

 Officielt website

Noter
Camouflage

Camouflage, eller sløring i militær terminologi, er tiltag der skjuler nogen eller noget i omgivelserne.

Typisk forbindes ordet med soldater eller jægere, der ifører sig tøj og udstyr, der hjælper dem til ikke at blive set i det terræn de befinder sig i.

Der anvendes forskellige slags camouflage i de forskellige hære og enheder rundt om i verden. Den danske hærs tidligere sløring kaldtes også Sløringsmønster M/84, og findes i en skov- og i en ørkenudgave. Det nuværende sløringsmønster i den danske hær er uniform M11 MTS Multicam. 

Militær personlig udrustning
Optiske illusioner
Camp

Camp henviser til flere artikler:

 camp (lejr) – et andet ord for lejr. Ordet optræder oftest i sammensætninger så som campingvogn, campingplads, campist
 camp (kunst) – betegnelse for en livsstil der dyrker det bizarre, banale og komiske 
 cAMP - Et signalmolekyle i cellen
Campus

En campus er et låneord fra USA-engelsk, der betegner et sammenhængende universitetsområde eller college, der ofte inkluderer biblioteker, auditorier og opholdsområder. Campus er latin for "åben plads" 

Udtrykket stammer fra Princeton University i New Jersey og første kendte forekomst er fra 1775. I begyndelsen refererede ordet udelukkende til den åbne plads mellem bygningerne – senere blev det en betegnelse for det samlede område. 

I dag anvendes ordet også for europæiske universiteter med flere bygninger i et parkagtigt område. Et par danske eksempler er Aarhus Universitet, Syddansk Universitet, Aalborg Universitet, Roskilde Universitet, og til dels Danmarks Tekniske Universitet på Lundtofte-sletten.

Et campus-universitet ligger ofte i udkanten af en større by og står i modsætning til universiteter, hvor bygningerne er spredt ud over byen, som det for eksempel er tilfældet med Københavns Universitet i dag. Københavns Universitet har dog inddelt sin tilstedeværelse i byen i fire campusser: City Campus, Nørre Campus, Søndre Campus og Frederiksberg Campus.

Uddannelsesinstitutioner
Bebyggelsestyper
Kræft

Kræft, cancer, (malign tumor eller malign neoplasi) er en gruppe af sygdomme, der involverer abnorm cellevækst, som potentielt kan gennemtrænge eller sprede sig til andre dele af kroppen. Ikke alle tumorer kan betegnes som kræft; benigne tumorer spreder sig ikke til andre dele af kroppen. Mulige tegn på kræft inkluderer en ny knude, unormal blødning, langvarig hoste, uforklarligt vægttab, ændringer i afføringen eller andet. Disse symptomer kan indikere kræft, men de kan også have andre årsager. Der er over 100 forskellige kendte kræftformer, der kan ramme mennesker.

Kræft spreder sig ved at vokse i størrelse og ved udsæd (metastaser).

En ondartet svulst (malign tumor) opstår ved at cellerne er muterede og har mistet en række af deres normale egenskaber. Cellen kontrolleres ikke længere af de normale mekanismer. Cellen bliver mere udifferentieret, det vil sige at den mister sit formål og sin funktion, og væksten hæmmes ikke af de normale faktorer.

De almindelige mekanismer, der kan uskadeliggøre cellen er også uvirksomme, jvf immunsystemet og apoptose. Disse kaotiske celler kan så sprede sig direkte, via blodet eller lymfesystemet og skabe cellekolonier (metastaser) andre steder i kroppen.

Årsagerne til kræft er mutationer i cellerne. Sådanne mutationer kan være medfødte, hvilket betyder at kræft delvis er arveligt. Andre mutationer kan opstå som følge af stråling eller livsstil, ligesom antallet af mutationer stiger med alderen, se oncogener. Andre kræftformer skyldes virus som Epstein-Barr virus og papillomavirus.

Behandling 
Kræft behandles i dag primært gennem kirurgi, strålebehandling og kemoterapi. Den valgte behandlingsform afhænger af, hvilken kræfttype der skal behandles. Ofte kombineres behandlingsmetoderne. Proteinet topoisomerase er mål for flere forskellige slags cytostatika bl.a. etoposide og doxorubicin.

Et studie i alternativ behandling med et stof udvundet af cannabis, der lader til at kunne hindre spredningen af cancerceller i brystkræft.

Ved strålebehandling og kemoterapi er der desværre ulemper, ikke kun kræftceller bliver dræbt men også normale celler. Som fx hårceller og hudceller så man kan risikere at miste håret og huden.

Hyppighed 

OBS. TABELLEN VISER GAMLE TAL, se de aktuelle nye tal her https://www.cancer.dk/hjaelp-viden/fakta-om-kraeft/kraeft-i-tal/de-hyppigste-kraeftformer/

Se også 

 Carcinogen
 Kræft i hoved-/halsområdet
 Karcinom
 Metastase
 Neoplasi
 Neu5Gc, glycolylneuraminsyre
 Non-neoplasi
 Oncogen
 OncomiR, mikroRNA
 Sarcom
 Kræft i mavesækken

Referencer

Eksterne henvisninger 

 Kræft/Cancer. Sundhedsguiden.dk
 Netdoktor.dk om kræft
 Sundhedsstyrelsens folder om kræft 
 Kræftens Bekæmpelse

 Helbredsprofilen: Kræft - viden og erfaringer
Carrara

Carrara er en by i Toscana i Norditalien, , med omkring  indbyggere. Marmorbruddene her har siden romersk tid forsynet mange af verdens største billedhuggere, bl.a. Michelangelo, Thorvaldsen og Rodin, med marmor. 

Ligeledes er det berømte Carrara-marmor brugt i mange bygninger. Selv mange nutidige danske bygninger indeholder Carrara-marmor, Nordjyllands Kunstmuseum og Københavns Lufthavn har gulv i det lyse stenmateriale.

Kilder/henvisninger 

Byer i Toscana
Marmor
Massa-Carrara (provins)
Enrico Caruso

Enrico Caruso (25. februar 1873 – 2. august 1921) var en italiensk tenor. Han sang både opera og mange andre genrer. Hans berømmelse skyldtes også, at han var en af pionererne på grammofonplade. Carusos havde en meget stor og smuk stemme, og han kunne også i en snæver vending dublere bassen på scenen.

Eksterne henvisninger

Operasangere fra Italien
Italienere i 1800-tallet
Italienere i 1900-tallet
Hollywood Walk of Fame
Cavalleria rusticana

Cavalleria rusticana er en opera af Pietro Mascagni, komponeret i 1890. Handlingen udspiller sig på Sicilien i slutningen af det 19. århundrede.
Operaen er en énakter og opføres ofte sammen med Leoncavallos Bajadser.

Operaer på italiensk
Cellulose

Cellulose er en polymer af glukose med følgende kemiske formel: (C6H10O5)n. Det er ét af de mest almindeligt forekommende organiske stoffer i naturen. Cellulose adskiller sig fra stivelse ved den måde, som glukoseenhederne er bundet til hinanden på: Det sker ved hjælp af β-1,4-bindinger, som hæfter glukoseenhederne sammen i lange, uforgrenede kædemolekyler. Tætliggende kæder bindes sammen på tværs ved talrige hydrogenbindinger.

Cellevæggene i planteceller, hos f.eks. træer, græs, papyrus, bomuld og halm, består mest af cellulose. Papir, cellofan, rayon/viskose er næsten ren cellulose. I cellevægen går cellulose sammen i lange parallelle kæder for derved at danne en meget stærk struktur kaldes mikrofibril.

Mave-tarm-kanalen hos pattedyr indeholder ingen enzymer, som kan nedbryde andre polysakkarider, end de der indeholder alfa-1,4-bindinger. Således kan cellulosens bindinger ikke nedbrydes af noget kendt pattedyrsenzym.

Drøvtyggere ( (nogle?: parrettåede hovdyr?, firemavedrøvtyggere og til dels støttetandede), som f.eks. geder, køer, flodheste og får, kan fordøje cellulose. De klarer nedbrydningen af cellulosen med hjælp fra symbiotiske bakteriekulturer og gærsvampe i mave-tarmsystemet. Hos gæs og kakerlakker findes tilsvarende symbioser, mens myrer og termitter klarer problemet ved hjælp af svampekulturer.

Bakterierne indeholder cellulaser, som kan hydrolysere cellulose.

Fodnoter

Se også 
 Fotosyntese
 kulhydrat

Polysakkarider
Biomasse
Spiselige fortykningsmidler
Centrifuge

En centrifuge er en maskine som adskiller væsker med forskellig vægtfylde eller adskiller væske fra faste stoffer. Centripetalkraften anvendes som middel til adskillelsen. En overgang (før 1944) blev en centrifuge af sprogrensere kaldt en svingskumme.

Centrifugeprincippet udnyttes blandt andet i langt de fleste husstandsinstallerede vaskemaskiner for hurtig bortslyngning af en del af tøjets indhold af vaskevand.

De fleste centrifuger findes dog i industrien, hvor de primært adskiller væsker. En stor del af disse bruges på mejerier, hvor de adskiller fløde fra råmælk, men også forskningslaboratorier, olieraffinaderier og medicinalindustrien er afhængige af centrifugen til at behandle deres respektive produkter.

Referencer

Se også 

Laboratorieudstyr
Centripetalkraft

Centripetalkraften er den kraft, der skal til for at holde et legeme i en jævn cirkelbevægelse. Centripetalkraften er rettet fra legemet og ind til cirklens centrum på rotationsaksen, og er dermed modsat rettet centrifugalkraften. Centripetalkraften er en rigtig kraft, mens centrifugalkraften er en fiktiv kraft.

Sidder man f.eks. i en karrusel med front mod midten, virker centripetalkraften i ryggen og holder én i jævn cirkelbevægelse. Hvis et legeme i cirkelbevægelse pludselig ikke længere er påvirket af nogen kraft, vil legemet i stedet følge en ret linje givet ved tangenten til cirklen i det punkt, hvor legemet befandt sig da kraftpåvirkningen ophørte.

Ved konstant vinkelhastighed er centripetalkraften på vektorform givet ved:

Hvis  og  begge ligger i ét plan og er rettet hhv. mod centrum og væk fra centrum, og  er en normalvektor til (dvs. står vinkelret på) rotationsplanet, kan dette reduceres til skalarformen .

Formler 

Centripetalkraften:

Formlen bruges til at bestemme centripetalkraften Fcen ved at gange accelerationen a med massen m. Hvis der for massen og accelerationen benyttes SI-enheder, er enheden for centripetalkraften N (newton).

Massen:

Formlen bruges til at bestemme massen m af det objekt der befinder sig i en cirkelbevægelse, ved at dividere centripetalkraften Fcen med accelerationen a. Hvis der for kraft og acceleration benyttes SI-enheder, er enheden for massen kg (kilogram).

Accelerationen:

Formlen bruges til at bestemme accelerationen a for objektet i en cirkelbevægelse ved at dividere centripetalkraften Fcen med massen m. Hvis der for kraft og masse benyttes SI-enheder, er enheden for accelerationen  (meter per sekund i anden).

Vinkelhastigheden:

Formlen bruges til at bestemme vinkelhastigheden ω (omega) af cirkelbevægelsen ved at tage kvadratroden af centripetalkraften Fcen divideret med massen m ganget med radiussen r. Hvis der for kraft, masse og radius benyttes SI-enheder, er enheden for vinkelhastigheden  (sekund i minus første, eller per sekund).

Radius:

Formlen bruges til at bestemme radiussen r af cirklen ved at dividere centripetalkraften Fcen med massen m ganget med vinkelhastigheden ω (omega) i anden. Hvis der for kraft, masse og vinkelhastighed benyttes SI-enheder, er enheden for radiussen m (meter).

Farten:

Formlen bruges til at bestemme farten v som objektet bevæger sig med ved at tage kvadratroden af centripetalkraften Fcen ganget med radiussen r divideret med massen m. Hvis der for kraft, radius og masse benyttes SI-enheder, er enheden for farten (meter per sekund).

Frekvensen:

Formlen bestemmer frekvensen f. Frekvensen er hyppigheden af omdrejninger objektet foretager i cirkelbevægelsen. Hvis der for kraft, masse og radius benyttes SI-enheder, er enheden Hz (hertz).

Omløbstiden:

Formlen bestemmer omløbstiden T. Omløbstiden er den tid det tager for objektet at bevæge sig én omgang i cirkelbevægelsen. Hvis der for masse, radius og kraft benyttes SI-enheder, er enheden s (sekunder).

Se også 
 Tyngdekraft

Klassisk mekanik
Rotation
Centrum

Centrum kan henvise til flere artikler:

 Centrum (geometri) – betegnelse for det fysiske midtpunkt af et objekt
 Centrum (midtby) – betegnelse for en bys centrale del
 Centrum (ungdomsserie) – dansk ungdomsserie fra 2020
 Centrum (forlag) – et dansk forlag
 Centrum (Mors) – en lille bebyggelse i Morsø Provsti, Danmark
 Centrum, Wisconsin – en by i Wisconsin, USA
 Centrum (parti) – et politisk parti, som uden held stillede op til Folketinget i 1920

Se også 
 Centrum (midtpunkt)
 Center
 Centrum-venstre; Centrum-højre
 Midterparti
 Centrum-Demokraterne
 Centrum Aften
Ceres

Ceres kan hentyde til flere artikler:
 Ceres (gudinde) – en romersk gudinde for agerbrug.
 Ceres (bryggeri) – et dansk bryggeri. 
 Ceres (dværgplanet) – en dværgplanet.
Ceuta

Ceuta er både en eksklave i det nordlige Marokko og en selvstændig spansk by og provins langs Middelhavskysten i Nordafrika.

Området har et areal på 28 km² og har 75.861 indbyggere. Indbyggerne taler spansk eller tamazight, et berbisk sprog, og er primært katolikker og sunni-muslimer. Marokko gør krav på byen og den anden autonome by Melilla, samt en række spanske øer.

Johan 1. af Portugal erobrede området i 1415 og forblev en portugisisk besiddelse frem til 1668, hvor Alfons 6. overdrog kolonien til Karl 2. af Spanien. Ikke desto mindre beholdt Ceuta sit flag, som har Lissabons byflag som baggrund og det portugisiske nationalvåben.

Se også 

 Slaget ved Ceuta

 
Eksklaver
CGI

CGI har flere betydninger:

 Common Gateway Interface (forkortet CGI), en internetprotocol.
 Computer-generated Imagery (forkortet CGI) er betegnelsen for computergenerede special effects til film
Ch

CH eller ch er en bogstavkombination som forekommer i flere sprog.

CH som eget bogstav 
 På chamorro er ch alfabetets femte bogstav mellem b og d, og repræsenterer lyden [ts].
 På tjekkisk og slovakisk er ch det fjortende bogstav, mellem h og i og repræsenterer lyden [x].
 På quechua er ch alfabetets andet bogstav, mellem a og h og repræsenterer lyden [tʃ].
 På walisisk er ch det fjerde bogstav, mellem c og d, og repræsenterer lyden [x].
 På bretonsk er ch det tredje bogstav, mellem c og c'h og repræsenterer lyden [ʃ].

CH som to bogstaver 
Ch bruges som en bogstavkombination på flere sprog, hvor den repræsenterer et enkelt fonem. Romerne brugte bogstavkombinationen for det græske χ, men denne lyd udviklede sig senere til [k]. På engelsk repræsenterer ch som regel lyden [tʃ], mens den på fransk og portugisisk repræsenterer lyden [ʃ]. På vietnamesisk repræsenterer ch [c]. På xhosa og zulu repræsenterer ch et aspireret klik, som med lydskrift skrives [k|h]. På tysk kan ch repræsentere to lyd, [x] og [ç], afhængig af den forestående vokal.

Frem til 1994 var ch sit eget bogstav på spansk, men man besluttede at det var bedst at anse det som en bogstavkombination, for at være mere i tråd med andre versioner af det latinske alfabet. På spansk repræsenterer ch lyden [tʃ].

Unicode 
I Unicode kodes ch som c og h separat: U+0043 U+0048 (CH), U+0043 U+0068 (Ch) og U+0063 U+0068 (ch).

Forkortelse 
CH og .ch er henholdsvis nationale kendingsbogstaver og nationalt topdomæne for Schweiz.

Bogstaver
Chandigarh

Chandigarh er en indisk by, der er hovedstad for delstaterne Punjab og Haryana. Chandigarh tilhører ingen af de to delstater, men er i stedet et unionsterritorium administreret af de indiske føderale myndigheder.

Chandigarh er en planlagt by. Mange bygninger er tegnet af den svejtsiske arkitekt Le Corbusier i 1950'erne. Le Corbusier var chefarkitekt for byen. Han fik opgaven af Jawaharlal Nehru, den første premierminister i det uafhængige Indien.

Eksterne henvisninger 

Delstater i Indien
 
Byer i Indien
Delstatshovedstæder i Indien
Chihuahua

Chihuahua kan henvise til flere artikler:

 Chihuahua (stat) – en delstat i Mexico
 Chihuahua (by) – delstatens hovedstad
 Chihuahua (hund) – en hunderace
Christen Sørensen Longomontanus

Christen Sørensen Longomontanus (Christen Sørensen Lomborg), (født 4. oktober 1562, død 8. oktober 1647) var en dansk matematiker og astronom.

Han blev født i fattige kår i den lille by Lomborg ved Lemvig. I 1588 blev han student fra Viborg Katedralskole og allerede året efter blev han assistent for Tycho Brahe i Uranienborg observatoriet på Hven. Fra 1597 til 1602 studerede han ved universiteterne i Breslau, Danzig, Königsberg og endelig i Rostock, hvor han tog magistergraden. Derefter var han i nogle år rektor for sin gamle skole i Viborg. Fra 1605 og resten af sit liv beklædte han professoraterne i matematik og astronomi ved Københavns Universitet. 

Da Christian IV i 1642 byggede Rundetårn (den andet observatorium i Europa), blev Longomontanus den første forstander for observatoriet.

I modsætning til Brahe erkendte Longomontanus Jordens daglige omdrejning. Han fastholdt til sin død den idé, at han havde løst problemet om cirklens kvadratur.

Værker 

De vigtigste af hans værker inden for astronomi og matematik er:
 Systemalis Mathematici, etc. (1611)
 Cyclometria e Lunulis reciproce demonstrata, etc. (1612)
 Disputatio de Eclipsibus (1616)
 Astronomia Danica, etc. (1622)
 Disputationes quatuor Astrologicae (1622)
 Pentas Problematum Philosophae (1623)
 De Chronoiabio Historico, seu de Tempore Dispulatsones tres (1627)
 Geometriae quaesita XIII. de Cyclometria rabionali et vera (1631)
 Inventio Quadraturae Circuli (1634)
 Disputatio de Matheseos Indole (1636)
 Coronis Problematica ex Mysteriis trium Numerorum (1637)
 Problemata duo Goemetrica (1638)
 Problema contra Paulum Guidinum de Circuli Mensura (1638)
 Introductio in Theatrum Astronomicum (1639)
 Rotundi in Piano, etc. (1644)
 Admiranda Operatio trium Numerorum 6, 7, 8, etc. (1645)
 Caput tertium Libri primi de absoluta Mensura Rotundi plani, etc. (1646)

Fodnoter

Eksterne henvisninger 
 C.S. Longomontanus  på Kroppedal.dk – Kroppedal Museum

Matematikere fra Danmark
Rektorer ved Københavns Universitet
Professorer fra Københavns Universitet
Astronomer fra Danmark
Studenter fra Viborg Katedralskole
Rektorer for Viborg Katedralskole
C.N. Rosenkilde

Christian Niemann Rosenkilde (født 8. januar 1786 i Slagelse, død 12. november 1861 i København) var en dansk skuespiller, far til Georg og Adolph Rosenkilde og Julie Sødring.

Han havde speciale i det komiske rollefag (Corfitz i Barselstuen af Holberg, Trop i Recensenten og Dyret af Heiberg). Christian Niemann Rosenkilde blev student i 1804 og var huslærer, kordegn, lærer og kantor i Århus. Han blev antaget på Det Kongelige Teater i 1815 og debuterede i 1816.

Rosenkildes komiske sans viste sig ikke blot på scenen, men også uden for den. Fra hans "vrøvleroman" (som kunne ses som en forløber for Storm P.), citeres f.eks. "'Ingenlunde', svarede Værten stiltiende".

Rosenkilde udgav ugeskriftet Brevduen (1818-1829).

Hans datter fortæller, at Arveprinsesse Caroline en dag standsede Rosenkilde på en befærdet gade og spurgte (højt, da hun var noget tunghør): "Er det sandt, at Heiberg drikker?", hvortil skuespilleren svarede "Ja, ligesom Deres kongelige Højhed og jeg, naar han er tørstig!"

Kilde/henvisning 
 Danske Stormænd fra de seneste aarhundreder af L F La Cour og Knud Fabricius

Eksterne henvisninger 
 C.N. Rosenkilde på Dansk Forfatterleksikon
 

Teaterskuespillere fra Danmark
Danskere i 1800-tallet
Personer fra Slagelse
Humorister fra Danmark
C.N.
Personer i Dansk Biografisk Leksikon
Dansksprogede forfattere fra Danmark
Christian Science

Christian Science, i Danmark også kendt under navnet Kristen Videnskab, er en kristen amerikansk bevægelse, grundlagt i 1879 af Mary Baker Eddy. I Danmark fra 1903.

Doktriner 
I det følgende står S&H for Mary Baker Eddys bog Science and Health with Key to the Scriptures, som danner grundlaget for bevægelsens doktriner:
 Gud er uendelig, og der er ingen anden guddommelig kilde eller kraft. (S&H 471:18)
 Gud er det Universelle Princip. (S&H 331:18)
 Gud kan ikke tage bolig i et menneske. (S&H 336:19-20)
 Gud er den eneste intelligens i Universet, inklusive mennesket. (S&H 330:11-12)
 Gud er sind, og sind er Gud. (S&H 330:20-21; 469:13)
 Gud er Fader-Moder, og Kristus står for det åndelige begreb sønskab (engelsk: ‘sonship’). (S&H 331:30)
 Treenigheden består af Liv, Sandhed og Kærlighed. (S&H 331:26)
 Den traditionelle doktrin om Treenigheden er flerguderi. (S&H 256:9-1)
 Jesus Kristus er ikke Gud. (S&H 361:12-13)
 Jesus repræsenterer ikke guddomsfylden. (S&H 336:20-21)
 Jesus døde ikke. (45:32-46:3)
 Helligånden er den guddommelige videnskab. (S&H 331:31)
 Det er illusion at både ondskab og godhed er reelle (S&H 330:25-27; 470:9-14)
 Stof (materie), synd og sygdom er ikke reelle, men illusioner. (S&H 335:7-15; 447:27-29)
 Jesus' offer var ikke tilstrækkeligt til at rense os fra synd. (S&H 25:6)
 Sande helbredelser er et resultat af sand tro. (S&H 194:6)

Kilder/henvisninger

Litteratur 
 Eddy, Mary Baker: Science and Health, with Key to the Scriptures, 1875-1994, 

Kirkesamfund
Nyreligiøse bevægelser
Ciffer

I matematik og datalogi er et ciffer et symbol, f.eks. "3", som anvendes i numeraler (sammensætninger af symboler), f.eks. "37", til at repræsentere tal (heltal eller reelle tal) i positionelle talsystemer.

Etymologisk kommer ordet ciffer via fransk fra arabisk sifr, som betyder nul eller ingenting.

Kodninger
Tal
Cirklens kvadratur

Cirklens kvadratur er en konstruktionsopgave, hvor man med passer og lineal som eneste hjælpemidler skal tegne et kvadrat, som har samme areal som en given cirkel. Se eventuelt konstruerbare tal for de nøjagtige regler. Opgaven er et af de klassiske matematiske problemer som blev undersøgt i oldtidens Grækenland. Opgaven blev ikke løst, men Hippokrates (ikke den berømte læge) var i stand til at kvadrere visse "måner". Gennem tiderne har mange uden held forsøgt at løse denne opgave, og man formodede derfor, at den var uløselig. Først i 1882 lykkedes det den tyske matematiker Ferdinand von Lindemann at bevise, at opgaven er umulig. Årsagen er, at tallet pi ikke er konstruerbart, men derimod transcendent. Ikke desto mindre er der stadig personer, som prøver at løse opgaven – eller endog hævder at have fundet en løsning.

Der er andre opgaver, der heller ikke kan løses af samme årsag. Man kan ikke konstruere en tredeling af en vilkårlig vinkel, selvom det er muligt at dele en ret vinkel. Det kan heller ikke lade sig gøre at konstruere "den dobbelte terning". Denne opgave går ud på at konstruere sidelængden i en terning, som har dobbelt så stort rumfang som en given terning.

I overført betydning benyttes vendingen at løse cirklens kvadratur om det at forsøge at gøre det umulige. På engelsk omtales opgaven som squaring the circle.

Se også 
 Gordisk knude.

Geometri
Citat

Et citat er en gentagelse af en sagt eller skrevet udtalelse. Den kan være fra et interview, en bog, en tale, en film osv.
Selv om et værk er beskyttet af ophavsret, kan det være tilladt at citere fra det. I den danske ophavsretslov står i paragraf 22:

Denne sætning fra den danske ophavsretslov er et citat, og det står i citationstegn.

Mennesker huskes for det, de har sagt eller skrevet – ofte i form af citater. Udtryk, som ofte citeres og lever på folkemunde, kaldtes bevingede ord allerede hos Homer, både i Iliaden og Odysseen. Almindeligt kendt blev udtrykket dog først, da tyskeren Georg Büchmann i 1864 udgav sin samling af Geflügelte Worte, som indeholdt kendte litterære citater, slagord, ordsprog, guldkorn og fyndord,  aforismer, osv. Navnet henspiller ikke på Pegasus' vinger, men at udtrykket har fløjet fra mund til mund  - ligesom ordet "mundheld" viser til, at formuleringen er heldig.  Ovid forklarede "bevingede ord" sådan: "At der findes ord, der flyver fra den menneskelige læbe, som en fugl, der siden huskes for sin præcise formulering." 

Det er ikke altid, at citater overlever i den oprindelige form. Fx forbindes "Play it again, Sam" med filmen Casablanca, selv om det ikke blev sagt i den form. Der kan også komme et gensvar. Ibsen citeres for sit: "Stærkest er den, som står helt alene." Storm P. tilføjede: "Forudsat, at han er ædru."  - og huskes for det.

Håndbogen Bevingede Ord indeholder citater i deres oprindelige form. (Forfatteren hed til overmål Vogel-Jørgensen (1891-1972).) 
Wikimedia har sin egen citatsamling; Wikiquote. For at besøge det danske Wikiquote, klik her

Referencer

Litteratur 
 Bevingede ord, 7. udgave – København 2008 / Grundlagt af T. Vogel-Jørgensen, redigeret af Pia Jarvad

Eksterne henvisninger 

 
Journalistik
Cocosøerne

Cocosøerne (Keelingøerne) er australsk territorium. Der er to atoller med 27 koraløer i øgruppen. Øerne befinder sig i det Indiske Ocean, omtrent halvvejs mellem Australien og Sri Lanka. Ved folketællingen i 2016 havde Cocosøerne 544 indbyggere.

Nærmeste landområde er dog Indonesien.

Se også 
 Verdens lande

Referencer 

Geografi efter kontinent
Forhenværende britiske kolonier
Øer i Australien
Australiens delstater og territorier
Øgrupper i Indiske Ocean
Koma

Koma er dyb bevidstløshed. Ordet refererer kun til bevidsthedstilstanden og ikke til resten af kroppens funktioner. I medicinsk terminologi benyttes Glasgow Coma Scale til at betegne graden af bevidsthedspåvirkning.

Koma kan forekomme i mange forskellige grader, og ved mange forskellige sygdomme, såsom hjerneskader, sukkersyge og nyre-sygdom.

Tilstanden benævnes også komatøs.

Etymologi 
På græsk betød ordet koma "dyb søvn", af den indoeuropæiske rod kei (= at lægge sig ned, bosætte sig). Deraf to andre græske ord, kome (= landsby) og koimetérion (= soveværelse), der også fik betydningen "gravplads"; deraf engelsk cemetery med samme betydning. Andre beslægtede ord er russisk semija (= familie), latin civilis, engelsk city og dansk hjem.

Se også 
 Glasgow Coma Scale
 Coma diabeticum
 Coma hepaticum

Henvisninger 

Sygdomme
Comeback

Et comeback er en kunstners eller en sportsmands tilbagevenden efter en frivillig eller ufrivillig pause.

Kilder/henvisninger 

Engelske ord
Musikindustri
Sport
Stribe (tegneserie)

En stribe (fra engelsk comic strip) er en tegneserie, bragt i avis, magasin, ugeblad e.l. med 1 stribe ad gangen. Der kan være tale om en fortsat handling (eks.Tintin, Fantomet, Ernie) eller om afsluttede enkelthistorier, som kun fylder en stribe (eks. Ferd'nand, Radiserne, Basserne). I flere tilfælde har der om søndagen været en helsides udgave af den enkelte serie, nogle gange med fortsat handling fra dagstriben, og i andre tilfælde med sin egen, parallelle handling.

Mange serier, som er startet som avisstribe, er senere blevet udgivet som album eller pocketbog (billigbog). 
Nogle af de mest kendte er nok Anders And, som har kørt som avisstribe tegnet af Al Taliaferro, og førnævnte Tintin af Hergé.

Referencer 

Tegneserier
Litteratur
Commodore

Commodore kan henvise til flere artikler:

Commodore International – et firma der fremstillede Commodore-computere
Commodore VIC-20 – en computermodel fra 1981
Commodore 64 – en computermodel
Commodore 128 – en computermodel
Commodore Amiga – en computermodel fra 1986
Commodore (titel) – en britisk flotilleadmiral
Opel Commodore − bilmodel fra Opel
Komtesse

I Danmark er en komtesse en greves ugifte datter, medens hans hustru er grevinde. Ved giftemål arver komtessen sin mands titel, om denne har en. Hvis ikke, mister komtessen sin. 

Muligvis kan Comtesse anvendes om f.eks. franske (ikke engelske, tyske eller italienske) forhold.

Adelige titler

de:Komtess
Concordia

Concordia er en gudinde i romersk mytologi, der personificerer enighed, forståelse og ægteskabelig samhørighed. Den tilsvarende gudinde i græsk mytologi hedder Harmonia.

Concordia var også navnet på en martyr og jomfru fra kejser Decius' tid i Rom omkring år 250. 18. februar er Concordias dag.

Romerske guder
Condottiere

Condottiere (eller capitano, kaptajn) – en italiensk hærfører i middelalderen og renæssancen, der – ofte med sine egne indlejede landsknægte – solgte sin krigstjeneste til den højestbydende fyrste. 

Condotta var hans betaling, og condottiere betød oprindeligt "en modtager af betaling for en aftalt tjeneste". På middelalder-italiensk fik ordet condottiero gradvis betydningen "militærleder", også benyttet om italienske katolikker, der ledede aktioner under modreformationen.

Noter 

Militære titler
Conga

Conga har flere betydninger:
 Conga (tromme) – en cubansk håndtromme.
 Conga (dans) – en cubansk dans.
ISO-container

En ISO-container, er en standardiseret, transportabel kasse, som er meget udbredt i kommerciel transport.
Contain er engelsk og betyder "indeholde", altså en ting du kan putte noget andet ind i.

ISO-containere som vist på billederne er typisk på 20, 40 eller 45 fod og har standardbeslag der kan bruges til fastlåsning på køretøjer og til stabling på skibe.

45 fods containere er som regel opbygget med 40 fod lastrum og 5 fod kølemaskine.

De fleste ISO-containere har en unik bogstav/talkombination, der gør det muligt at spore dem verden over.

Standard skibscontainere kan plomberes med en eller to plomber pga. lukkemekanismens opbygning.

Containerkapacitet på skibe, i havne og lignende udregnes som regel i Twenty-foot Equivalent Units (TEU), det vil sige Tyve-fods-svarende enheder i forhold til standardcontaineren. I mål giver det (l×b×h) 20×8×9 fod (6,10×2,44×2,59 meter), hvilket giver et volumen på 38,5 m³. 
Af og til tales er også om FEU for Forty-foot, altså 40 fod, men en 40 fods container opgives normalt som to gange 20 fod, 40×8×9 fod (12,2×2,44×2,59 meter). 45 fods cóntainere regnes normalt som 40 fod i denne sammenhæng, og containerens højde ignoreres.

I dag transporteres omkring 90% af internationalt gods i containere, og i 2005 er cirka 18 millioner containere blevet fragtet i alt 200 millioner gange verden over.

En stor del af containerne bygges billigt i Kina, der står for omkring 26% af markedet. Prisen for containere i Østen er så lav, at det ofte er billigere at købe en ny container end at sejle en tom container tilbage fra USA. Da USA importerer væsentligt mere end de eksporterer, strander mange containere i staterne og bruges til andre formål, såsom boliger, mobile værksteder og alt hvad fantasien tillader.

ISO-standarden for containere har også påvirket flere andre transportsystemer, heriblandt mange flyttebiler, der er opbygget med de samme låsesystemer og ladstørrelser, så de enten direkte kan bruge 20'-containere eller andre (eventuelt lettere) ladtyper med samme standard.

Containerstørrelser
Der er flere forskellige størrelser af containere, både når det kommer til længden som angives i fod, men også i højden.

Containerne kan findes i størrelserne:

 8 fods container, som har de udvendige mål L: 244 cm, B: 220 cm, H: 226 cm og de indvendige mål L: 228 cm, B: 211 cm, H: 205 cm.
 10 fods container, som har de udvendige mål L: 299 cm, B: 244 cm, H: 259 cm og de indvendige mål L: 283 cm, B: 235 cm, H: 237 cm.
 20 fods container, som har de udvendige mål L: 606 cm, B: 244 cm, H: 259 cm og de indvendige mål L: 587 cm, B: 235 cm, H: 237 cm.
 40 fods container, som har de udvendige mål 1.219x244x259 cm og de indvendige mål 1.203x235x237 cm. 

Herudover kan man finde opbevaringscontainere i mindre størrelser.

Når containernes højde forøges til 290 cm hedder containeren en High Cube container (forkortet HC Container) og når containernes højde reduceres til 243 cm hedder containeren en Low Cube Container.

Kilder

Beholdere
Godstransport
Genbrug
Coolgardie

Coolgardie er den tredjestørste by i Vestaustralien (efter Perth og Fremantle), som ligger nær ved Kalgoorlie.

Kilder/henvisninger 

Byer i Western Australia
Cooper's Creek

Cooper's Creek (eller Cooper Creek, også kendt som Barcoo River) er en af de mest kendte, men samtidig mindst besøgte floder i Australien.

Cooper Creek er en indlandsflod i det indre af Australien, hvor den gennemstrømmer dele af delstaten Queensland og fortsætter mod Lake Eyre i South Australia. I de fleste år absorberes floden af undergrunden eller fordeles i kanaler og permanente vandhuller. I vandrige år strækker flodløbet sig helt til søen Lake Eyre. Hovedparten af det område, som Cooper Creek gennemstrømmer, anvendes som græsningsarealer for kvæg og får.

De to kendte udforskere af Australien, Burke og Wills (Robert O'Hara Burke og William John Wills), omkom under deres ekspedition i 1860-61 i området omkring Cooper Creek.

Floder i Australien
Coperto

Coperto (it. "dækket") er et musikudtryk, der betegner, at der skal spilles med dæmper.

Se også
Italienske og franske musikudtryk

Musikteori
Corner

Corner kan være flere forskellige ting:

 Corner (cigaret) – er navnet på en serie filtercigaretter, som House of Prince introducerede i 2002. Først kom Corner Red og Corner Blue, og så i 2004 kom Corner Red 100 og Corner Blue 100.
 Corner (kunstnersammenslutning) – en sammenslutning, der afholder en årlig kunstudstilling på Charlottenborg.
 Speakers' Corner – område, hvor alle kan give deres mening til kende. Mest kendt er Speakers' Corner i Hyde Park i London,
 Et kælenavn for fodboldspilleren Andreas Cornelius
Cornflakes

Cornflakes (eng. for majsflager) er udvalset og ristet majs. Det anvendes særligt som morgenmad med sukker og mælk på.

Det blev udviklet i 1894 af Kellogg's, der navngav produktet "Kellogg's Toasted Corn Flakes" – dvs. ristede majsflager. Den 31. maj 1894 får John Harvey Kellogg patent på cornflakes.

Ordet cornflakes er ikke beskyttet og mange producenter sælger ristede majsflager under denne betegnelse. I Danmark indeholder det klassiske produkt Kellogg's Corn Flakes udover majs, 8% sukker, maltekstrakt og 1,3% salt). Indtil 2003 var det generelt forbudt at sælge berigede fødevarer med tilsatte vitaminer og mineraler i Danmark. Da forbuddet faldt ved EF-domstolen i 2003 forsøgte Kellogg's at markedsføre berigede fødevarer, men opgav efterfølgende dette, fordi Fødevarestyrelsen nedlagde forbud mod flere berigede Kellogg's-produkter. Årsagen til Fødevarestyrelsens forbud var for højt indhold af B-vitamin, folinsyre og jern. I USA og andre lande som England, Norge og Tyskland sælges Kellog's Corn Flakes med 10 tilsatte vitaminer og mineraler.

Referencer

Eksterne henvisninger 

Morgenmadsprodukter
Brød